**Paziņojums par līdzdalības iespējām Ministru kabineta noteikumu projekta “Noteikumi par pašvaldības policijas darbinieka formas tērpa pamatprasībām” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts. |
| 2. | Dokumenta nosaukums | Ministru kabineta noteikumu projekts “Noteikumi par pašvaldības policijas darbinieka formas tērpa pamatprasībām” (turpmāk – projekts). |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Projekts attiecas uz pašvaldības policijas darbiniekiem. |
| 5. | Dokumenta mērķis un sākotnēji identificētā problēmas būtība | Saskaņā ar likuma “Par policiju” 19. panta piektajā daļā noteikto pašvaldības policisti savus pienākumus pilda formas tērpā. Pamatprasības formas tērpam nosaka Ministru kabinets.Likuma “Par policiju” pārejas noteikumu 14. punktā Ministru kabinetam dots uzdevums līdz [2020.](https://likumi.lv/ta/id/67957#n2020) gada [1.](https://likumi.lv/ta/id/67957#n1) janvārim izdod šā likuma [19.](https://likumi.lv/ta/id/67957#p19) panta piektajā daļā minētos noteikumus.Nodrošinot dotā uzdevuma izpildi, Iekšlietu ministrija izstrādāja projektu.Projekta izstrādēs procesā, lai Iekšlietu ministrija maksimāli spētu ņemt vērā pašvaldību vēlmes attiecībā uz pašvaldības policijas darbinieka (turpmāk – darbinieks) formas tērpa pamatprasību izstrādi, Latvijas Pašvaldību savienībai, Biedrībai „Latvijas Lielo pilsētu asociācija” un Latvijas pašvaldībām tika lūgts sniegt viedokli par darbinieka formas tērpam izvirzāmajām pamatprasībām. Vairākums no aptaujātajiem izteica viedokli, ka regulējumam par darbinieka formas tērpu nevajadzētu būt detalizētam, lai tā izpilde neradītu papildu ietekmi uz šo pašvaldību budžetiem, jo pašvaldības, kuras izveidojušas pašvaldības policiju, jau ir izstrādājušas savus formas tērpus un apgādājušas ar tiem darbiniekus.Ņemot vērā minēto, projektā ir noteiktas minimālās prasības darbinieka formas tērpa dizainam, funkcionalitātei un atšķirības zīmju veidiem. |
| 6. | Dokumenta izstrādes laiks un plānotā virzība | Projekts izskatīts Iekšlietu ministrijas Tiesību aktu projektu virzības komitejas 2019.gada 25.novembra sēdē.Projekts izsludināšanai Valsts sekretāru sanāksmē tiks iesniegts 2020.gada februāra vidū. Projekts izskatīšanai Ministru kabineta sēdē tiks virzīts 2020.gada marta pirmajā pusē. Plānotais projekta spēkā stāšanās laiks ir 2020.gada marta otrā puse.  |
| 7. | Dokumenti | Projekts un tā sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Rakstiski iesniedzot viedokli, iebildumus un priekšlikumus par izstrādāto projektu. |
| 9. | Pieteikšanās līdzdalībai | Viedokli, iebildumus un priekšlikumus var iesniegt **līdz 2020.gada 10.februārim**, nosūtot tos uz e-pasta adresi: nadezda.lazukova@iem.gov.lv. Iesniedzot viedokli, iebildumus vai priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | Iekšlietu ministrijas Personāla vadības un administratīvā departamenta direktore Daiga Piebalga, tālr. 67219553, e-pasts: daiga.piebalga@iem.gov.lv.  |